Diari Oficial de la Generalitat Valenciana


Sumari del DOGV 7833, del 21-07-2016 (2016/5185)

RESOLUCIÓ de 30 de juny de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'ensenyances artístiques professionals de música denominat Mas Camarena Arts, a Paterna.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5185


Data del document
:   30-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de juny de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'ensenyances artístiques professionals de música denominat Mas Camarena Arts, a Paterna. [2016/5185]  
L'expedient ha sigut iniciat a instància de Colegio Mas Camarena, Societat Limitada, en sol·licitud d'autorització per a l'obertura i el funcionament d'un centre docent privat de nova creació d'ensenyances artístiques professionals de música denominat Mas Camarena Arts, a Paterna, compartint les instal·lacions del centre privat d'Educació Secundària Complejo Preuniversitario Mas Camarena, codi 99936993, de Paterna.  
La Direcció General de Centres i Personal Docent va emetre un informe favorable, de 2 de juny de 2015, referent a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en el Reial Decret 389/1992.  
Vist que el centre ha presentat el quadre-horari de funcionament i objectius, continguts i criteris d'avaluació, així com la relació del professorat i les titulacions respectives, de conformitat amb la legislació aplicable.  
Vista la proposta favorable la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable i l'informe favorable de la Inspecció educativa respecte al quadre-horari de funcionament i objectius, continguts i criteris d'avaluació, així com a la relació del professorat i titulacions aportades.  
  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 303/2010, de 15 de març (BOE 09.04.2010), pel qual s'estableixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent, de data 30 de maig de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i el funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Codi del centre: 78767965.  
Denominació genèrica del centre: centre privat d'ensenyances artístiques professionals.  
Denominació específica del centre: Mas Camarena Arts.  
Titular: Colegio Mas Camarena, Societat Limitada.  
Domicili: avinguda de Benjamín Franklin, número 18, Parc Tecnològic.  
Localitat: Paterna 46052.  
Província: València.  
Especialitats de les ensenyances professionals de música que s'autoritzen:  
Arpa, Cant, Clarinet, Contrabaix, Fagot, Flauta Travessera, Guitarra, Guitarra Elèctrica, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, les ensenyances de música que el Decret 158/2007 estableix per a completar les titulacions corresponents a les especialitats que s'autoritzen.  
Capacitat del centre: 203 llocs escolars.  
  
Segon  
El centre a què queda adscrit, a efectes administratius, és el Conservatori Professional de Música número 2 (codi de centre: 84012920) de València.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 30 de juny de 2016.- El conseller d'Educació, Investigació, Cultura i Esport: Vicent Marzà Ibáñez.